Γαλακτομπούρεκο και cheesecake, δύο σε ένα
Ένα υβριδικό γαλακτομπούρεκο, που παντρεύει δύο γλυκά, το κλασικό γαλακτομπούρεκο και το τσίζκεϊκ, χρησιμοποιώντας στοιχεία και από τα δύο.
500 γρ. γάλα φρέσκο, πλήρες, 200 γρ. ζάχαρη, 100 γρ. κρόκοι αυγών (5 κρόκοι από μεσαία αυγά) , 100 γρ. κορν φλάουρ, 500 γρ. τυρί κρέμα, 150 γρ. μπισκότα ή κουλούρια της αρεσκείας μας, τριμμένα στον πολυκόφτη σε σκόνη , 100 γρ. βούτυρο αγελάδας, λιωμένο, 75 γρ. ζάχαρη , 40 γρ. αλεύρι για όλες τις χρήσεις, 30 γρ. νερό, 10 φύλλα κρούστας , 100 γρ. βούτυρο αιγοπρόβειο από βάζο ή κανονικό αγελαδινό βούτυρο, λιωμένο, 500 γρ. ζάχαρη , 300 γρ. νερό, 100 γρ. γλυκόζη
Για το γαλακτομπούρεκο και cheesecake, δύο σε ένα ανακατεύουμε το γάλα με το τυρί κρέμα μέχρι να ομογενοποιηθούν, τα αδειάζουμε σε κατσαρόλα και τα βάζουμε σε μέτρια φωτιά.Το μείγμα θα φανεί σαν κομμένο, αλλά στην πορεία, όταν προσθέσουμε και τα υπόλοιπα υλικά, θα στρώσει.Σε ένα μπολ ανακατεύουμε τη ζάχαρη με το κορν φλάουρ και τους κρόκους. Λίγο πριν πάρει βράση το γάλα, ρίχνουμε το 1/3 στο μείγμα των κρόκων και ανακατεύουμε. Αδειάζουμε το περιεχόμενο του μπολ στην κατσαρόλα με το υπόλοιπο γάλα. Συνεχίζουμε το ανακάτεμα στη φωτιά μέχρι να δέσει η κρέμα και να αρχίσει να κοχλάζει.Την κατεβάζουμε από τη φωτιά, τη σκεπάζουμε με διάφανη μεμβράνη (να εφάπτεται στην επιφάνεια της κρέμας) και αφήνουμε για λίγο να κρυώσει.Βουτυρώνουμε ένα στρογγυλό ταψί διαμέτρου 24-25 εκ. και στρώνουμε μέσα ένα ένα τα μισά φύλλα, βουτυρώνοντάς τα καλά καθώς τα βάζουμε και αφήνοντας τις άκρες τους να εξέχουν από το ταψί.Σε ένα μπολ ανακατεύουμε τα υλικά της βάσης όλα μαζί και στρώνουμε το μείγμα πάνω από τα φύλλα, πιέζοντας καλά.Αδειάζουμε από πάνω την κρέμα και διπλώνουμε προς τα μέσα τις άκρες των φύλλων που εξέχουν. Τις βουτυρώνουμε κι αυτές.Κόβουμε τα υπόλοιπα φύλλα στη διάμετρο του ταψιού, ώστε να μην εξέχουν, και τα στρώνουμε ένα ένα πάνω από την κρέμα, αλείφοντάς τα με βούτυρο.Χαράσσουμε το γλυκό ελαφρώς σε κομμάτια, χωρίς να φτάσουμε το μαχαίρι μέχρι κάτω, και ψήνουμε σε προθερμασμένο φούρνο στους 160°C για 50-60 λεπτά τουλάχιστον, έως ότου ροδίσουν τα φύλλα.Βγάζουμε από τον φούρνο και αφήνουμε να κρυώσει.Σε μια κατσαρόλα βράζουμε τη ζάχαρη, το νερό και τη γλυκόζη για 2-3 λεπτά (από το σημείο βρασμού). Σιροπιάζουμε το κρύο γλυκό με το ζεστό σιρόπι, ρίχνοντάς το όλο σιγά σιγά με μια κουτάλα.
Αυγά,Γάλα,Ζάχαρη